ai4bharat/Pralekha huggingface dataset:
பிரதமர் அலுவலகம்
தமிழ்நாட்டில் நீரில் மூழ்கி சிறுமிகள் உயிரிழந்த சம்பவத்திற்குப் பிரதமர் இரங்கல் தெரிவித்துள்ளார்
தமிழ்நாட்டின் கடலூரில் நீரில் மூழ்கி சிறுமிகள் உயிரிழந்த சம்பவத்திற்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் ட்விட்டரில் கூறியிருப்பதாவது;
“தமிழ்நாட்டின் கடலூர் மாவட்டத்தில், ஏழு சிறுமிகள் ஆற்றில் மூழ்கி உயிரிழந்த செய்தியறிந்து நான் வேதனையடைந்தேன். இந்தத் துயர் மிகுந்த வேளையில், உறவினர்களை இழந்த குடும்பத்தினர் பற்றி எனது மனம் சிந்திக்கிறது: பிரதமர்”
குறு சிறு மற்றும் நடுத்தர தொழில் துறை அமைச்சகம்
2017-18 ஆம் ஆண்டு திறன் மேம்பாடு மற்றும் சுயவேலைவாய்ப்புக்காக 36437 நிகழ்ச்சிகள்: மத்திய அமைச்சர்
மத்திய குறு, சிறு மற்றும் நடுத்தர தொழில் முனைவோர் அமைச்சகம் 2018-19 ஆம் ஆண்டில் 15129 தொழில் முனைவோர் திறன் வளர்ச்சி தொடர்பான நிகழ்ச்சிகளையும் மற்றும் 1341 தொழில் முனைவோர் வளர்ச்சி தொடர்பான நிகழ்ச்சிகளையும் நடத்தியுள்ளது என்று மத்திய குறு, சிறு மற்றும் நடுத்தர தொழில் முனைவோர் துறை  இணையமைச்சர் திரு கிரிராஜ் சிங் இன்று மக்களவையில் தெரிவித்தார். 2017-18 ஆம் ஆண்டு 7142 தொழில் முனைவோர் வளர்ச்சி நிகழ்ச்சிகளும், 29295 தொழில் முனைவோர் திறன் மேம்பாடு நிகழ்ச்சிகளும் ஏற்பாடு செய்யப்பட்டிருந்தது என்று அமைச்சர் தெரிவித்தார்.
தேசிய சிறு தொழில் கழகம்  தனது எட்டு தொழில்நுட்ப மையங்கள் மூலம் திறன் வளர்ச்சி மற்றும் சுய வேலைவாய்ப்பு தொடர்பான நிகழ்ச்சிகளை ஏற்பாடு செய்து வருகிறது. இந்த மையம் 100-க்கும் மேற்பட்ட திறன்களுக்கு பயிற்சி அளித்து வருகிறது. ரோபோட்டிக்ஸ், சூரிய ஒளி எரிசக்தி, அனிமேஷன் போன்ற தொழில்நுட்பத் துறைகளிலும் பயிற்சி வழங்கப்படுகிறது என்பது குறிப்பிடத்தக்கது. இதுதொடர்பான நிகழ்ச்சிகள் சென்னையின் என்.எஸ்.ஐ.சி. மையமும் தொடர்ந்து ஏற்பாடு செய்து வருகிறது.
பிரதமர் அலுவலகம்
பிப்ரவரி 3-ந் தேதி உலக அமைதிக்கான கிருஷ்ணகுரு ஏக்னம் அகண்ட கீர்த்தனையில் பிரதமர் பங்கேற்கிறார்
பிரதமர் திரு நரேந்திர மோடி 3 பிப்ரவரி 2023 அன்று மாலை 4:30 மணிக்கு அசாம் மாநிலம் பார்பேட்டாவில் உள்ள கிருஷ்ணகுரு சேவாஷ்ரமத்தில் நடைபெறும் உலக அமைதிக்கான கிருஷ்ணகுரு ஏக்னம் அகண்ட கீர்த்தனையில் காணொலி மூலம் பங்கேற்கிறார். கிருஷ்ணகுரு சேவாஷ்ரம பக்தர்களிடையே பிரதமர் உரையாற்றுகிறார்.
பரமகுரு கிருஷ்ணகுரு ஈஸ்வர் 1974 ஆம் ஆண்டு அசாம் மாநிலம் பார்பேட்டாவை அடுத்த நசத்ரா என்ற கிராமத்தில் கிருஷ்ணகுரு சேவாஷ்ரமத்தை நிறுவினார். இவர் மகாவைஷ்ண மனோஹர்தேவாவின் ஒன்பதாவது வழித்தோன்றல் ஆவார். இவர் பெரிய வைஷ்ணவ துறவியான ஸ்ரீ ஷங்கர்தேவாவைப் பின்பற்றினார். உலக அமைதிக்கான கிருஷ்ணகுரு ஏகனம் அகண்ட கீர்த்தனை ஒரு மாத காலமாக ஜனவரி 6-ஆம் தேதி முதல் கிருஷ்ணகுரு சேவாஷ்ரமத்தில் நடைபெற்று வருகிறது.
பிரதமர் அலுவலகம்
பிரதமரின் மலிவுவிலை மக்கள் மருந்தகங்கள் ஏழை மற்றும் நடுத்தர வர்க்கத்தினரின் பணம் குறிப்பிடத்தக்க அளவில் சேமிப்பதை உறுதி செய்துள்ளது: பிரதமர்
பிரதமரின் மலிவு விலை மக்கள் மருந்தகங்களை ஜி20 பிரதிநிதிகள் குழுவினர் நேரில் பார்வையிட்டிருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
மத்திய சுகாதாரத்துறை அமைச்சர் டாக்டர் மன்சுக் மாண்டவியா வெளியிட்டுள்ள ட்விட்டருக்கு பதில் அளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“குறைந்த விலையில் தரமான மருத்துவ சேவையை உறுதி செய்வதற்கான முன்னெடுப்பின் அடையாளமாக, பிரதமரின் பாரதிய ஜன் ஔஷாதி பரியோஜனா எனப்படும் மலிவுவிலை மக்கள் மருந்தகத் திட்டம் திகழ்கிறது. இந்தத் திட்டம் ஏழை மற்றும் நடுத்தர வர்க்கத்தினரின் பணத்தை குறிப்பிடத்தக்க அளவில் சேமிப்பதை உறுதி செய்துள்ளது. இந்தத் திட்டத்தின் செயல்பாடுகளை பார்வையிடும் வாய்ப்பு ஜி20 பிரதிநிதிகளுக்கு கிடைத்திருப்பது பெரும் மகிழ்ச்சியளிக்கிறது”.
மத்திய அமைச்சரவை
வங்கிசாரா நிதி நிறுவனங்கள் மற்றும் வீட்டுக்கடன் நிறுவனங்களின் பணப்புழக்க சிக்கலைக் களைய சிறப்பு நிதித் திட்டத்துக்கு அமைச்சரவை ஒப்புதல் அளித்தது
வங்கிசாரா நிதி நிறுவனங்கள் மற்றும் வீட்டுக்கடன் நிறுவனங்களின் பணப்புழக்க நிலைமையை மேம்படுத்துவதற்காக நிதி அமைச்சகம் தயாரித்த சிறப்பு நிதி ஓட்டத் திட்டத்துக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
நிதித் தாக்கம்:
அரசின் நேரடி நிதித் தாக்கம் என்பது ரூ 5 கோடி ஆகும். சிறப்பு முகமைக்கு ஈவுப் பங்களிப்பாக இது இருக்கலாம். தொடர்புடைய உத்தரவாதத்தை உயிர்ப்பிக்கும் வரை, இதைத் தாண்டி வேறு எந்த நிதித் தாக்கமும் அரசுக்கு இல்லை. ஆனால், அது உயிர்ப்பிக்கப்பட்டு விட்டால், அரசின் உச்சவரம்புக்கு உட்பட்டு, வழுவுதல் தொகைக்கு சமமானதாக அரசின் பொறுப்பு இருக்கும். ரூ 30,000 கோடியாக ஒருங்கிணைந்த உத்தரவாதத்தின் உச்சவரம்பு நிர்ணயிக்கப்பட்டிருக்கிறது. தேவைக்கேற்ப இது அதிகரிக்கப்படலாம்.
திட்டத்தின் தகவல்கள்:
வங்கிசாரா நிதி நிறுவனங்கள் மற்றும் வீட்டுக்கடன் நிறுவனங்களின் பணப்புழக்கச் சிக்கலைக் களைய சிறப்பு நிதி ஓட்டத் திட்டத்தின் மூலம் ஒரு கட்டமைப்பை அரசு முன்மொழிந்துள்ளது. அழுத்தத்தில் இருக்கும் சொத்து நிதியை நிர்வகிக்க ஒரு சிறப்பு முகமை உருவாக்கப்படும். அதன் சிறப்புப் பத்திரங்கள் இந்திய அரசால் உத்தரவாதம் அளிக்கப்பட்டு, இந்திய ரிசர்வ் வங்கியால் மட்டுமே வாங்கப்படும். அவற்றின் விற்பனையில் இருந்து வரும் நிதி, வங்கிசாரா நிதி நிறுவனங்கள் மற்றும் வீட்டுக்கடன் நிறுவனங்களுக்கு குறுகியக் காலக் கடன் வாங்க சிறப்பு முகமையால் பயன்படுத்தப்படும். இந்தத் திட்டத்தை நிர்வகிக்க இருக்கும் நிதிச் சேவைகள் துறை, விரிவான வழிகாட்டுதல்களை வெளியிடும்.
செயல்படுத்துதல் அட்டவணை:
இந்திய அரசால் உத்தரவாதம் அளிக்கப்பட்டு, இந்திய ரிசர்வ் வங்கியால் மட்டுமே வாங்கப்படும் வட்டியைத் தாங்கி வரும் சிறப்புப் பத்திரங்களை வெளியிடும் அழுத்தத்தில் இருக்கும் சொத்து நிதியை நிர்வகிக்க, சிறப்பு முகமை ஒன்று ஒரு பெரிய பொதுத்துறை வங்கியால் அமைக்கப்படும். தேவைக்கேற்ப ஆனால் மொத்த மதிப்பு ரூ 30,000 கோடியைத் தாண்டாமல், அதே சமயம் தேவைக்கேற்ப நிதியை அதிகப்படுத்திக் கொள்ளும் வகையில் பத்திரங்களை சிறப்பு முகமை வெளியிடும். சிறப்பு முகமையால் வெளியிடப்படும் பத்திரங்கள் இந்திய ரிசர்வ் வங்கியால் வாங்கிக் கொள்ளப்பட்டு, அதன் மூலம் வரும் நிதி, தகுதியுள்ள வங்கிசாரா நிதி நிறுவனங்கள் மற்றும் வீட்டுக்கடன் நிறுவனங்களின் குறுகிய கால, குறைந்தபட்சம் முதலீட்டுத் தரம் உள்ள கடன்களை  வாங்கிக் கொள்ள சிறப்பு முகமையால் பயன்படுத்தப்படும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்முவில் இன்று இந்தியாவின் முதலாவது மாவட்ட சிறந்த நிர்வாக குறியீட்டை மத்திய உள்துறை அமைச்சர் திரு அமித் ஷா வெளியிடுகிறார்
ஜம்மு & காஷ்மீர் அரசின் ஒத்துழைப்புடன், டிஏஆர்பிஜி தயாரித்துள்ள இந்தியாவின் முதலாவது மாவட்ட சிறந்த நிர்வாக குறியீட்டை, மத்திய இணையமைச்சர் டாக்டர் ஜித்தேந்திர சிங், ஜம்மு காஷ்மீர் துணைநிலை ஆளுநர் திரு மனோஜ் சின்ஹா முன்னிலையில், மத்திய உள்துறை மற்றும் கூட்டுறவு துறை அமைச்சர் திரு அமித் ஷா வெளியிடுகிறார்.
ஜம்மு&காஷ்மீர் யூனியன் பிரதேசத்தின் நிர்வாக மாதிரியின் அடிப்படையில் இது உருவாக்கப்பட்டுள்ளது. அனைத்து மாநிலங்கள் மற்றும் யூனியன் பிரதேசங்களில் மாவட்ட அளவிலான சிறந்த நிர்வாகத்துக்கு அடிப்படையாகக் கொள்ளும் அளவுக்கு இது இருக்கும்.
2021 டிசம்பர் 25-ம் தேதி மத்திய உள்துறை அமைச்சர் திரு அமித் ஷா வெளியிட்ட தேசிய சிறந்த நிர்வாக குறியீட்டில், ஜம்மு காஷ்மீர் 3.7 % வளர்ச்சியைப் பதிவு செய்திருந்தது. வர்த்தகம் மற்றும் தொழில், வேளாண்மை மற்றும் சார்பு தொழில்கள், பொது உள்கட்டமைப்பு உள்ளிட்ட பல்வேறு துறைகளிலும், பெண்களுக்கு பொருளாதார அதிகாரமளித்தல் போன்றவற்றிலும் சிறப்பான செயல்திறனைக் காண முடிந்தது.
இதன் அடிப்படையில் இந்த குறியீடு தயாரிக்கப்பட்டுள்ளது. மாவட்ட அளவில் அரசின் திட்டங்களின் செயல்பாடுகள் பற்றி தெரிந்து கொள்ள இது வழிவகுக்கும்.
மேலும் கூடுதல் விவரங்களுக்கு ஆங்கிலச் செய்திக்குறிப்பை காணவும்: https://pib.gov.in/PressReleasePage.aspx?PRID=1791747
பொருளாதார விவகாரங்களுக்கான மத்திய அமைச்சரவைக் குழு
பாஸ்பேட் மற்றும் பொட்டாஷ் உரங்களுக்கு ஊட்டச்சத்து அடிப்படையிலான மானிய விலைகள்: மத்திய அமைச்சரவை குழு ஒப்புதல்
மத்திய புவி அறிவியல் அமைச்சகத்தின் ஆழ்கடல் ஆய்வு திட்டத்துக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது. இதன் மூலம் ஆழ்கடல் வளங்கள் ஆராயப்பட்டு நிலையான பயன்பாட்டுக்கான ஆழ்கடல் தொழில்நுட்பங்கள் உருவாக்கப்படும்.
ஒவ்வொரு கட்டமாக, 5 ஆண்டு காலத்துக்கு அமல்படுத்தப்படவுள்ள இந்த ஆழ்கடல் ஆய்வு திட்டத்தின் செலவு ரூ.4077 கோடியாக இருக்கும். 3 ஆண்டு  காலத்துக்கு மேற்கொள்ளப்படும் முதல்கட்ட பணிக்கான செலவு ரூ. 2823.4 கோடி என மதிப்பிடப்பட்டுள்ளது. கடல் பொருளாதாரத்தை மேம்படுத்தும் மத்திய அரசின் முயற்சிகளுக்கு ஆதரவளிப்பதாக இந்த ஆழ்கடல் ஆய்வு திட்டம் உள்ளது. இந்த லட்சிய திட்டத்தை புவி அறிவியல் அமைச்சகம் அமல்படுத்தும்.
2021 முதல் 2030ம் ஆண்டு வரையிலான 10 ஆண்டு காலத்தை, நிலையான வளர்ச்சிக்கான கடல் அறிவியல் தசாப்தமாக ஐ.நா அறிவித்துள்ளது. இந்தியாவில் தனித்துவமான கடல் அமைப்பு உள்ளது. 7517 கி.மீ தூரத்துக்கு இந்திய கடலோர பகுதி அமைந்துள்ளது. இதில் 9 கடலோர மாநிலங்கள் மற்றும் 1382 தீவுகள் உள்ளன. 2030ம் ஆண்டுக்குள் புதிய இந்தியாவை உருவாக்க வேண்டும் என்ற தொலைநோக்கை மத்திய அரசு கடந்த 2019ம் ஆண்டு பிப்ரவரியில் அறிவித்தது. இது, வளர்ச்சியின் 10 முக்கிய பரிமாணங்களில் கடல் பொருளாதாரமும் ஒன்று என்பதை சுட்டிக் காட்டியது.
பாஸ்பேட் மற்றும் பொட்டாஷ் உரங்களுக்கு ஊட்டச்சத்து அடிப்படையிலான மானிய விலைகள்:
2021-22ம் ஆண்டுக்கு பாஸ்பேட் மற்றும் பொட்டாஷ் உரங்களுக்கு ஊட்டச்சத்து அடிப்படையில் மானிய விலைகளை நிர்ணயிக்க பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை குழு ஒப்புதல் அளித்துள்ளது.
இந்த விருப்பத்தை மத்திய உரங்கள் துறை முன்மொழிந்தது. அனுமதிக்கப்பட்ட, ஊட்டச்சத்து அடிப்படையிலான மானிய விலைகள், அறிவிப்பு வெளியான தேதியில் இருந்து அமலுக்கு வரும்.
நைட்ரஜன் உரம் கிலோ ஒன்றின் மானிய விலை ரூ.18.789. பாஸ்பரஸ் உரம் கிலோ ஒன்றின் மானிய விலை ரூ.45.323, பொட்டாஷ் உரம் கிலோ ஒன்றின் மானிய விலை ரூ.10.116, கந்தக உரம் கிலோ ஒன்றின் மானிய விலை ரூ.2.374.
யூரியா மற்றும் 22 வகையான பாஸ்பேட் மற்றும் பொட்டாஷ் உரங்களை தயாரிப்பாளர்கள் மற்றும் இறக்குமதியாளர்கள் மூலம் மத்திய அரசு மானிய விலையில் கிடைக்கச் செய்கிறது. பாஸ்பரஸ் மற்றும் பொட்டாசியம் உரங்களுக்கான மானியம் கடந்த 2010 ஏப்ரல் 1ம் தேதி முதல் ஊட்டசத்து அடிப்படையிலான மானிய திட்டத்தின் கீழ் நிர்வகிக்கப்படுகிறது. விவசாயிகளுக்கு ஏற்ற அணுகுமுறையின் படி, பாஸ்பேட் மற்றும் பொட்டாஷ் உரங்கள் மலிவான விலையில் கிடைக்க மத்திய அரசு உறுதிபூண்டுள்ளது.
இந்த மானியம் உரக் கம்பெனிகளுக்கு வழங்கப்படுகிறது. இதன் மூலம் இந்த உரங்கள் விவசாயிகளுக்கு மலிவான விலையில் கிடைக்கின்றன. இந்த கூடுதல் மானியம் மூலம் மத்திய அரசுக்கு ரூ.14,775 கோடி செலவு ஏற்படும் என மதிப்பிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1727528
----
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.32 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.32 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.89 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855375
தேர்தல் ஆணையம்
பீகார் தேர்தலை பார்வையிடும் சர்வதேச பார்வையாளர்கள் இந்திய தேர்தல் ஆணையம் ஏற்பாடு
பீகார் சட்டப்பேரவைப் பொதுத்தேர்தலை பார்வையிடுவதற்கான சர்வதேச தேர்தல் பார்வையாளர்கள் திட்டம் 2020-ஐ இணையம் வாயிலாக நவம்பர் 5-ம் தேதி முதல் வரும் 7-ம் தேதி வரை இந்திய தேர்தல் ஆணையம் நடத்தி வருகிறது.
வெளிநாடுகளின் தேர்தல் நிர்வாக அமைப்புகள்/ நிறுவனங்களுக்கு 2014ம் ஆண்டு லோக்சபா தேர்தல், 2017-ம் ஆண்டு பிப்ரவரி/மார்ச் மாதங்கள் நடைபெற்ற சில மாநிலங்களின் சட்டப்பேரவைத் தேர்தல்கள், 2019-ம் ஆண்டு நடந்த லோக்சபா தேர்தல் என கடந்த காலங்களில் நடந்த தேர்தல்களில் சர்வதேச தேர்தல் பார்வையாளர் திட்டத்தை இந்திய தேர்தல் ஆணையம் ஒருங்கிணைத்தது.
பீகாரில் 72 மில்லியன் வாக்காளர்கள் உள்ளனர். இது கொவிட் 19 பெருந்தொற்றுக்கு இடையே நடைபெற்று வரும் உலகின் பெரிய வாக்குப்பதிவு ஆகும். பெருந்தொற்று காலத்தில், நாம் நடத்தும் தேர்தல் நடைமுறைகளின் அனுபவம், நமது சிறந்த முறைகளை பகிர்ந்து கொள்வதற்கான வாய்ப்பை இது அளிக்கிறது.
ஆப்கானிஸ்தான், ஆஸ்திரேலியா, வங்கதேசம், கம்போடியா, இந்தோனேஷியா, மலாவி, மாலத்ததீவு, மால்டோவா, மங்கோலியா, மொரீஷியஸ், நேபாளம், பிலிப்பைன்ஸ், சுரினாம், டிரினிடாட் மற்றும் டொபாகோ, உக்ரைன், உஸ்பெகிஸ்தான், சாம்பியா உள்ளிட்ட நாடுகளைச் சேர்ந்த 40 க்கும் மேற்பட்ட பிரநிதிதிகள் , சர்வதேச ஐடிஇஏ, தேர்தல் முறைகளுக்கான சர்வதேச அறக்கட்டளை மற்றும் உலக தேர்தல் நிறுவனங்களின் அசோசியேஷன் ஆகியவையும் இணைய வழியில் நடைபெறும் சர்வதேச தேர்தல் பார்வையாளர் திட்ட2020-க்கு அழைக்கப்பட்டுள்ளனர்.
மேலும் தகவல்களுக்கு கீழ்குறிப்பிட்ட ஆங்கில செய்திக்குறிப்பை காணவும்; https://pib.gov.in/PressReleasePage.aspx?PRID=1670205
----
(Visitor Counter : 105
பிரதமர் அலுவலகம்
பிரதமர் திரு. நரேந்திர மோடியும், வங்காளதேசம் பிரதமர் திருமதி. ஷேக் ஹசீனாவும் இரண்டு திட்டங்களுக்கான பூமி பூஜையை குறிக்கும் மின்னணு நினைவுப் பலகையை கூட்டாக திறந்து வைத்தனர்
பிரதமர் திரு. நரேந்திர மோடியும், வங்காளதேச பிரதமர் திருமதி. ஷேக் ஹசீனாவும் இரண்டு திட்டங்களுக்கான பூமி பூஜையை குறிக்கும் மின்னணு நினைவுப் பலகையை கூட்டாக காணொலிக் காட்சி மூலம் திறந்து வைத்தனர். வெளியுறவு அமைச்சர் திருமதி. சுஷ்மா ஸ்வராஜ், பெட்ரோலியம் இயற்கை வாயுத் துறை அமைச்சர் திரு. தர்மேந்திர பிரதான் ஆகியோர் நிகழ்ச்சியில் பங்கேற்றனர்.
இந்தியா-வங்காளதேச நட்புறவுக் குழாய்ப் பாதை, டாக்கா – டோங்கி – ஜாய்தேப்பூர் ரயில்வேத் திட்டம் ஆகியன இந்த இரண்டு திட்டங்கள் ஆகும்.
நிகழ்ச்சியில் பேசிய பிரதமர் திரு. நரேந்திர மோடி, இருநாடுகளுக்கும் இடையிலான ஒத்துழைப்பு உலகத்திற்கு உதாரணமாக திகழ்கிறது என்று கூறினார். இருநாடுகளும் புவியியல் ரீதியாகவும் குடும்பம் மற்றும் உணர்வு ரீதியாகவும் நெருங்கிய அண்டை நாடுகள் என்றார் அவர். உத்தேசிக்கப்பட்டுள்ள குழாய்ப் பாதை வங்காளதேசத்தின் பொருளாதாரத்திற்கு வலு சேர்ப்பதுடன் இருநாடுகளுக்கு இடையிலான உறவுகளையும் மேம்படுத்தும் என்று பிரதமர் கூறினார். உத்தேச ரயில்வே திட்டம், தேசிய மற்றும் வங்காளதேசம் நகர்ப்புற போக்குவரத்துக்கு பெரிதும் பங்களிக்கும் என்றும் அவர் கூறினார்.
பிரதமரின் முழு இந்தி உரைக்கு www.pib.nic.in வலைதளத்தைப் பார்க்கவும்.
------
(Visitor Counter : 99
சிறப்பு சேவைகள் மற்றும் கட்டுரைகள்
பிரதமர் திரு. நரேந்திர மோடியின் தொலைநோக்கு பார்வையால் இந்தியா உலகளாவிய மின்னணு உற்பத்தி மையமாக மாறியுள்ளதற்கு பெகாட்ரான் ஆலை மற்றொரு மைல்கல்- மத்திய இணையமைச்சர் ராஜீவ் சந்திரசேகர்
"டீம் இந்தியா" – மந்திய-மாநில அரசுகள்- இணைந்து மின்னணு உற்பத்திக்கு 300 பில்லியன் அமெரிக்க டாலரும், டிஜிட்டல் பொருளாதாரத்தில் 1 டிரில்லியன் டாலரும் இலக்காக நிர்ணயிக்கப்பட்டுள்ளது
மத்திய அரசின் பிஎல்ஐ திட்டம் மாநிலங்களின் எலக்ட்ரானிக்ஸ் உற்பத்திக்கு உதவிகரமாக உள்ளது
இந்தியாவை உலகளாவிய மின்னணு உற்பத்தி மையமாக மாற்ற எண்ணும் பிரதமர் திரு நரேந்திர மோடியின் தொலைநோக்கு திட்டத்திற்கு தமிழ்நாட்டின் செங்கல்பட்டு அருகே அமையும் பெகாட்ரான் மொபைல் தயாரிப்பு தொழிற்சாலை மற்றொரு மைல்கல்லாகும் என்று மத்திய மின்னணு மற்றும் தகவல் தொழில்நுட்பத்துறை இணையமைச்சர் திரு ராஜீவ் சந்திரசேகர் கூறியுள்ளார்.
செங்கல்பட்டில் அமைந்துள்ள இந்த தொழிற்சாலை தைவான் நாட்டு எலக்ட்ரானிக்ஸ் நிறுவனத்தால் மத்திய அரசின் உற்பத்தியுடன் கூடிய ஊக்குவிப்பு திட்டத்தின்  கீழ் தொடங்கப்பட்டுள்ளது.
இந்த நிகழ்ச்சியில் உரையாற்றிய அமைச்சர், பிஎல்ஐ மூலம் ஏராளமான நிறுவனங்கள் நம்மிடம் முதலீடு செய்ய முன்வந்துள்ளன என்றும், இந்த திட்டத்தினால் ரூ 6500 கோடி முதலீடு வந்துள்ளது என்றும், இதனால் 40,000 பேருக்கு வேலை வாய்ப்பு உருவாகியுள்ளது என்றும் தெரிவித்தார்.
2015-இல் மொபைல் போன்கள் ஏற்றுமதி பூஜ்யத்தில் இருந்தது என்று கூறிய அவர், இன்று ஏற்றுமதியில் சுமார் ரூ.50,000 கோடியை எட்டியுள்ளோம். என்றார். மொபைல் போன்களின் இறக்குமதியை பெரிதும் நம்பியிருந்த நிலை மாறி இன்று இந்தியாவில் பயன்படுத்தப்படும் மொபைல் போன்களில் 97 சதவீதம் உள்நாட்டில் தயாராகி வருவதாக அவர் குறிப்பிட்டார். இந்த நிலைக்கு பிரதமர் திரு மோடியின் பிஎம்பி மற்றும் பிஎல்ஐ திட்டங்களினால் அடைந்த வெற்றியாகும் என அவர் கூறினார்.
“கொரோனா பெருந்தொற்றால் உலகப் பொருளாதாரமே தடுமாறிய நிலையில், அனைத்து நாடுகளுக்கும் மிகப் பெரிய சவாலாக அமைந்தது. ஆனால் இந்தியா அதை சமாளித்த விதத்தினால் உலக நாடுகள் நம்மை பிரமிப்புடனும், மரியாதையுடனும் பார்க்கின்றன” என்று திரு ராஜீவ் சந்திரசேகர் குறிப்பிட்டார்.
2026 ஆம் ஆண்டுக்குள் கொரோனா தொற்றை முழுவதுமாக வென்று விடுவோம் என்று கூறிய அவர், மேலும் 2026 ஆம் ஆண்டுக்குள் டிரில்லியன் டாலர் டிஜிட்டல் பரிவர்த்தனை செய்ய உறுதிபூண்டுள்ளோம் என்றார்.
"மேக் இன் இந்தியா, மேக் ஃபார் தி வேர்ல்ட்" என்ற தொலைநோக்குப் பார்வையுடன், பயணித்து அந்த இலக்கினை அடைய மத்திய மாநில அரசுகள் பங்களிப்புடன் தொழில் தொடங்க வேண்டும் என்று அவர் கேட்டுக்கொண்டார். .
நிகழ்ச்சியில் பேசிய பெகாட்ரான் டெக்னாலஜியின் இந்தியா தலைவர் திரு செங் ஜியான் ஜாங், இந்திய அரசும், தமிழ்நாடு அரசும் வழங்கிய ஆதரவால், பெகாட்ரான் இந்தியாவில் அமைகிறது என்றும் இதனால் நாங்கள் பெருமகிழ்ச்சி அடைகிறோம் என்றும் கூறினார்.
நிகழ்ச்சியில், தமிழக முதலமைச்சர் திரு மு.க.ஸ்டாலின், சிறு, குறு மற்றும் நடுத்தர தொழில் துறை அமைச்சர் திரு. தா.மோ.அன்பரசன், ,பெகாட்ரான் டெக்னாலஜி இந்தியாவின் நிர்வாக இயக்குநர் திரு. லின் சியு டான், பெகாட்ரான் கார்ப்பரேஷன் மூத்த துணைத் தலைவர் திருமதி. டெனிஸ் யாவ், பெகாட்ரான் டெக்னாலஜி இந்தியாவின் திரு.ஷிங் ஜங் சியோ ஆகியோர் கலந்து கொண்டனர்.
சிறப்பு சேவைகள் மற்றும் கட்டுரைகள்
என்டிபிசி தமிழ்நாடு எரிசக்தி நிறுவனம், இடைக்கால ஈவுத்தொகையை டான்ஜெட்கோவிடம் வழங்கியது
என்டிபிசி நிறுவனம் மற்றும் டான்ஜெட்கோ நிறுவனத்தின் கூட்டு முயற்சி நிறுவனமான  என்டிபிசி தமிழ்நாடு எரிசக்தி நிறுவனம் , டான்ஜெட்கோவின் 50 சதவீத பங்கை 2020-21-ஆம் ஆண்டின் இடைக்கால ஈவுத் தொகையான ரூ.51,41,18,200-ஐ வழங்கியுள்ளது.
இதற்கான காசோலையை என்டிபிசி நிறுவனத்தின் தெற்கு பிராந்திய மண்டல நிர்வாக இயக்குநரும், என்டிஇசிஎல் நிறுவனத்தின் இயக்குநருமான திரு சி வி ஆனந்த், மின்சாரம், மதுவிலக்கு மற்றும் ஆயத்தீர்வைத் துறை அமைச்சர் திரு பி தங்கமணி முன்னிலையில், தமிழக முதலமைச்சர் திரு எடப்பாடி கே பழனிச்சாமியிடம் வழங்கினார். இந்த நிகழ்ச்சியில் தமிழக அரசின் தலைமைச் செயலாளர் டாக்டர் ராஜீவ் ரஞ்சன், மாநில அரசின் முதன்மை செயலாளர்  திரு எஸ் கே பிரபாகர், டான்ஜெட்கோவின் தலைவரும், மேலாண் இயக்குநருமான என்டிஇசிஎல் நிறுவனத்தின் இயக்குநருமான திரு பங்கஜ் குமார் பன்சல், டான்ஜெட்கோவின் இயக்குநரும், என்டிஇசிஎல் நிறுவனத்தின் இயக்குநருமான திரு அசோக் குமார், என்டிஇசிஎல் நிறுவனத்தின் தலைவரும் நிர்வாக இயக்குநருமான திரு பாசுராஜ் கோஸ்வாமி, என்டிஇசிஎல் நிறுவனத்தின் தலைமைப் பொது மேலாளர் திரு கே ராஜசேகர், அந்த நிறுவனத்தின் தலைமை நிதி அதிகாரி திரு ராஜீவ் ஸ்ரீவஸ்தவா ஆகியோர் கலந்து கொண்டனர்.
என்டிஇசிஎல் நிறுவனம் தொடங்கப்பட்டதிலிருந்து முதல்தடவையாக ஈவுத் தொகையை செலுத்தி உள்ளது. என்டிஇசிஎல் நிறுவனத்தில் 50 சதவீதப் பங்குகளை கொண்டுள்ள என்டிபிசியின் இடைக்கால ஈவுத்தொகையும் வழங்கப்பட்டது.
என்டிஇசிஎல் நிறுவனம், 1500 மெகாவாட் திறன் கொண்ட  வல்லூர் அனல் மின் நிலையத்தை இயக்குகிறது. திருவள்ளூர் மாவட்டத்தில் அமைந்துள்ள இந்த ஆலை, கடந்த 2015-ஆம் ஆண்டு முதல் தனது முழு கொள்ளளவில் இயங்குகிறது. இந்த நிலையத்திலிருந்து தமிழ்நாடு, ஆந்திரப் பிரதேசம், கர்நாடகா, கேரளா, தெலங்கானா மற்றும் புதுச்சேரிக்கு 70 சதவீத எரிசக்தி விநியோகிக்கப்படுகிறது
சிறப்பு சேவைகள் மற்றும் கட்டுரைகள்
அஞ்சலக குறை தீர்ப்பு நாள்
சென்னை பொது அஞ்சல் அலுவலகத்தில் வாடிக்கையாளர் குறை தீர்ப்பு நாள் வரும் 22.12.2022  காலை 11.00 மணி அளவில் நடைபெற உள்ளது. சென்னை பொது அஞ்சல் அலுவலகத்தினால் மட்டும் அளிக்கப்படும் அஞ்சலக சேவைகள் குறித்து ஆலோசனைகள் / குறைகள் ஏதேனும் இருப்பின் வாடிக்கையாளர்கள் நேரிலோ அல்லது அஞ்சல் மூலமாகவோ அதன் விவரங்களை திருமதி சு பாக்கியலட்சுமி, முதன்மை அஞ்சல் அதிகாரி, சென்னை பொது அஞ்சல் அலுவலகம், சென்னை 600 001 என்ற முகவரிக்கு 21.12.2022 தேதிக்குள் வந்து சேரும்படி அனுப்பிவைக்க கோரப்படுகிறது. முதன்மை அஞ்சல் அதிகாரி, சென்னை பொது அஞ்சல் அலுவலகம், சென்னை 600 001 வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
----
AP/PKV/KPG/KRS
(Visitor Counter : 84
சிறப்பு சேவைகள் மற்றும் கட்டுரைகள்
2022-ம் ஆண்டு பொது பல்கலைக்கழக நுழைவுத் தேர்வின் அடிப்படையில் பாண்டிச்சேரி பல்கலைக்கழகத்தின் ஒருங்கிணைந்த முதுநிலை பட்டப்படிப்பிற்கான அனுமதி சேர்க்கை
2022-ம் ஆண்டு பொது பல்கலைக்கழக நுழைவுத் தேர்வின் அடிப்படையில் ஐந்தாண்டு ஒருங்கிணைந்த முதுநிலை பட்டப்படிப்பை பாண்டிச்சேரி பல்கலைக்கழகம் வழங்க உள்ளது.
இதில் பங்கேற்க விரும்புவோர் https://cuet.samarth.ac.in/. இணையதளத்தில் பதிவு செய்து கொள்ளலாம் என்று அறிவிக்கப்பட்டுள்ளது. மேலும் விவரங்களை பாண்டிச்சேரி பல்கலைக்கழகத்தின் இணையதளமான www.pondiuni.edu.in/admissions-2022-23/ தெரிந்து கொள்ளலாம்.
ஒருங்கிணைந்த முதுநிலை பட்டப்படிப்புக்கு ஆன்லைன் மூலம் விண்ணப்பிக்க மே 6-ந் தேதி, 2022 கடைசி நாளாகும்.
இத்தகவலை பல்கலைக்கழக துணைப் பதிவாளர் திரு
கே. மகேஷ் தெரிவித்துள்ளார்.
பாதுகாப்பு அமைச்சகம்
திருமணமாகாத மாற்றுத்திறனாளி மகன்கள், 25 வயதுக்கு பிறகும் முன்னாள் ராணுவ வீரர் சுகாதாரத் திட்டத்தில் பலன் பெறலாம்
முன்னாள் ராணுவ வீரர்கள் பங்களிக்கும் சுகாதாரத் திட்டத்தில் , முன்னாள் ராணுவ வீரரை பொருளாதார ரீதியாக சார்ந்திருக்கும், திருமணமாகாத மாற்றுத் திறனாளி மகன்கள் 25 வயது வரை மட்டுமே பலன் பெற முடியும் என்ற விதி இதுவரை இருந்து வந்தது.
மத்திய அரசின் சுகாதாரத் திட்ட விதிகளின்படி, ஈசிஎச்எஸ் மேற்குறிப்பிட்ட விதியை இதுவரை கடைபிடித்து வந்தது. தற்போது சிஜிஎச்எஸ் இந்த விதியை மாற்றியமைத்துள்ளது. 25 வயதுக்குப் பிறகு ஊனமடைந்த மத்திய அரசுப் பணியாளரின் மகன்கள், அவரை சார்ந்திருப்பவர்களாகவே கருதப்பட்டு சிஜிஎச்எஸ் திட்டப் பயன்களை பெற முடியும் என்று 2020 ஜனவரி 1-ந் தேதி புதிய ஆணையை அரசு பிறப்பித்துள்ளது.
இதனால் மத்திய பாதுகாப்பு அமைச்சகத்தின் கீழ் செயல்படும் முன்னாள் ராணுவத்தினர் நலத்துறையும், 25 வயதுக்கு பிறகு ஊனமடையும் ராணுவ வீரரின் மகன்கள் அவரை சார்ந்திருப்பவராகவே கருதப்படுவார்கள் என்றும், ஈசிஎச்எஸ் திட்டப் பயன்களை பெற தகுதியுடையவர்கள் என்றும் ஈசிஎச்எஸ் விதியை மாற்றியமைத்துள்ளது.
மத்திய அமைச்சரவை
பாரம்பரியஅறிவுத்திறன் மின்னணு நூலக தரவுகளை அனைவரும் பயன்படுத்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, பயனாளிகள் பாரம்பரிய அறிவுத்திறன் மின்னணு நூலகத்தின் தரவுத்தளத்தை விரிவுபடுத்துவதற்கு ஒப்புதல் அளித்துள்ளது. புதிய கல்விக் கொள்கை 2020ன் கீழ், பாரதிய ஞானப் பரம்பரை மூலம் சிந்தனை மற்றும் தலைமை அறிவுத்திறனை புகுத்துவதற்கு பாரம்பரிய அறிவுத்திறன் மின்னணு நூலகத்தின் நோக்கமாக உள்ளது.
இந்திய பாரம்பரிய அறிவு தேசிய மற்றும் உலகளாவிய தேவைகளுக்கு சேவை செய்வதற்கான மகத்தான ஆற்றலை அளிக்கிறது. இதன் மூலம் சமூக நன்மைகள் மற்றும் பொருளாதார வளர்ச்சியை வழங்குகிறது. உதாரணமாக, நம் நாட்டில் இருந்து பாரம்பரிய மருத்துவ முறைகளான ஆயுர்வேதம். சித்தா, யுனானி மற்றும் ஆரோக்கியத்திற்கான சோவ ரிக்பா, யோகா ஆகியவை இன்றும் இந்தியா மற்றும் வெளிநாடுகளைச் சேர்ந்த மக்களின் தேவைகளுக்கு சேவை செய்கின்றன. கொவிட்- 19 பாதிப்பின் போது, இந்திய பாரம்பரிய மருந்துகளின் நன்மைகளை காண முடிந்தது. நோய் எதிர்ப்பு, நிவாரணம், வைரஸ் எதிர்ப்பு ஆகிய பயன்களை இந்த மருத்துவ முறையில் உணர முடிந்தது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்; https://pib.gov.in/PressReleasePage.aspx?PRID=1852528
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
விடுதலையின் அம்ரித் மகோத்ஸவம்: நாளை முதல் கொண்டாடுகிறது, மத்திய வீட்டுவசதி மற்றும் நகர்ப்புற விவகார அமைச்சகம்
விடுதலையின் அம்ரித் மகோத்ஸவத்தை, மத்திய வீட்டுவசதி மற்றும் நகர்ப்புற விவகார அமைச்சகம் நாளை முதல் அக்டோபர் 3ம் தேதி வரை கொண்டாடுகிறது.
இந்த விழாவின் முக்கிய அம்சமாக, தூய்மை இந்தியா திட்டம் - நகர்ப்புறம் 2.0 மற்றும் அம்ருத் - 2.0 திட்டங்களை பிரதமர் திரு நரேந்திர மோடி 2021 அக்டோபர் 1ம் தேதி தொடங்கி வைக்கிறார்.
நகர்ப்புற தூய்மை இந்தியா திட்டத்தின், 7வது ஆண்டு விழா, நாளை நடைபெறுகிறது. இதில் தூய்மை செயலி , ஸ்வச் சர்வேக்ஷன் 2022 ஆகியவை தொடங்கப்படும்.
அம்ருத் 2.0 திட்டத்தை பிரதமர் திரு நரேந்திர மோடி அக்டோபர் 1ம் தேதி தொடங்கி வைக்கிறார். அனைவருக்கும் வீட்டு வசதி திட்டத்தின் கீழ் இந்த வாரத்தில், மத்திய வீட்டுவசதித்துறை அமைச்சகம் பல நிகழ்ச்சிகளை நடத்துகிறது. நகர்ப்புறத்தில் வீடுகள் என்ற தலைப்பில் வங்கிகள் மற்றும் கல்வி நிறுவனங்கள் பங்கேற்கும் பயிலரங்குகள் நடத்தப்படுகின்றன.
சிறிய வீடுகள் திட்டத்தை 75 தொழில்நுட்ப நிபுணர்கள் பார்வையிடுகின்றனர். பிரதமரின் வீட்டு வசதி திட்ட பயனாளிகள், நாடு முழுவதும் பழங்கள் மற்றும் மூலிகை மரக்கன்றுகள் நடும் நிகழ்ச்சிகளும் நடத்தப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758247
----
(Visitor Counter : 181
குடியரசுத் தலைவர் செயலகம்
இலங்கைப் பிரதமர் குடியரசுத்தலைவருடன் சந்திப்பு
இலங்கை பிரதமர் திரு. ரணில் விக்ரமசிங் குடியரசுத் தலைவர் திரு ராம்நாத் கோவிந்தை இன்று குடியரசுத் தலைவர் மாளிகையில் சந்தித்தார்.
இலங்கைப் பிரதமரை வரவேற்ற குடியரசுத் தலைவர், நிலையான மற்றும் வளமையான இலங்கையை உருவாக்க வேண்டும் என்ற நோக்கத்திற்கு இந்தியா என்றும் தன் ஆதரவை அளிக்கும் என்று கூறினார். மேலும், உலகத்தோடு இணைந்து இலங்கை செயல்பட்டு வருவதில் திரு. விக்ரமசிங்கின் பங்கையும் குடியரசுத் தலைவர் பாராட்டினார்.
இந்தியா மற்றும் இலங்கைக்கு இடையே உள்ள உறவு மிகவும் தனித்தன்மை வாய்ந்தது. நட்புறவு கொண்டது அது. வரலாற்று சிறப்பு மிக்கது, பண்பாடு, கலாச்சாரம், இனம் மற்றும் நாகரீக உறவுகளை பகிர்ந்து இரு நாட்டு மக்களின் இணைப்பைக் கொண்டுள்ளது என்று குடியரசுத் தலைவர் கூறினார்.
இந்தியா, இலங்கை இரு தரப்பு உறவில் வளர்ச்சி ஒத்துழைப்பே முக்கிய அம்சமாகும். இலங்கை உடனான உறவில் பொருளாதார ஒத்துழைப்பை வலுப்படுத்த இந்தியா ஆவலாக உள்ளது என்றும் குடியரசுத் தலைவர் கூறினார். இரு நாடுகளுக்கும் இடையே உள்ள ஒத்துழைப்பு மற்றும் பொருளாதார உறவுகளில் இன்னும் நிறைய அடைய முடியும். இரு நாடுகளுக்கும் நன்மை அளிக்கும் திட்டங்களுக்கு இலங்கையடன் சேர்ந்து பங்குபெற இந்தியா உறுதியோடு இருப்பதாக குடியரசுத் தலைவர் கூறினார்.
(Visitor Counter : 102